**BRAVO! EKO ROBOT SEDMAKA IZ BORČE OSVOJIO PRVO MESTO NA TAKMIČENJU IZ ROBOTIKE**



**BORČANI NA POBEDNIČKOM POSTOLJU**

**Učenik OŠ *Rade Drainac* iz Borče osvojio je prvo mesto na takmičenju iz Robotike i interfejs tehnologije. Eko-robot kog je napravio ima zadatak da sakuplja reciklažni otpad.**

**REPUBLIČKO TAKMIČENJE IZ ROBOTIKE 2019.**

25.maja 2019. u OŠ *Emilija Ostojić* u Požegi održano je Republičko takmičenju iz Robotike i interfejs tehnologije pod nazivom *Robo int 2019*.

**Mladi borčanin**, učenik sedmog razreda, Dušan Veljović, na ovom takmičenju osvojio je prvo mesto. Tamo je **bio sa svojim profesorom sa kojim je napravio robota koji ima zadatak da se kreće po zadatoj putanji kroz prostor prikupljajući reciklažni otpad.**.

Uspeh je još veći jer su učeniku i profesoru Draženu Šipki dodeljena i **specijalna priznanja za najbolji rad i najbolju inovaciju** na održanom takmičenju.

**EKO ROBOT**

*EKO robot je autonomni robot namenjen prikupljanju kako reciklažnog, tako i ostalog otpada. Namenjen je za pokrivanje većeg prostora (veće sale i prostori kao što su sajmovi, skladišta, tržni centri, kompanije)*, **rekao nam je Dražen Šipka**.

*Kretanje robota je programirano tako da prati zacrtanu putanju (crna linija). Robot osim senzora za praćenje linije ima i ultrazvučni senzor.*

**„IZAĐI MI NA CRTU“**

*Ukoliko želimo da bacimo neki otpad, dovoljno je, po paroli „izađi mi na crtu“, stati ispred robota. U tom trenutku robot staje i otvara otvor za ubacivanje otpada. Nakon što se maknemo, robot nastavlja svoj put.*

*Osim ovoga, robot ima i informacioni ekran od 7 inča, solarne ploče koje dopunjavaju baterije i priključak koji pruža mogućnost punjenja mobilnih telefona i drugih uređaja, naravno ovo važi samo kada je robot u mirnom stanju.*

**NAJBOLJI RAD**

***Rad je ove godine proglašen kao najbolji rad celog republičkog takmičenja. Rad će biti izložen 8.6.2019. na „Maker festu“ u Novom Sadu.***

#### USPEH I I NA TAKMIČENJU U PARAĆINU

Još jedno Republičko takmičenje na kome su učenici OŠ Rade Drainac briljirali održano je 17 i 18. maja 2019. u Paraćinu.

Oni su, takođe, ostvarili zapažene rezultate. Nemanja Ličina osvojio je prvu nagrada za aviomodelarstvo. Laka Anđela osvojila je drugu nagradu za automodelarstvo i Lazar Popović – druga nagrada izložbeni radovi.

**Još jednom čestitamo svima na ovim divnim rezultatima. Bravo!**

Телевизија Студио Б, посветила је део емисије ‘’Учим да се не мучим’’ секцији ‘’Млади техничари’’. Видео можете погледати на https://youtu.be/6FwGQH2iyl4.